सारनी | त्रिपुरा और नागालैंड में भारतीय जनता पार्टी की जीत पर सारनी मंडल के भाजपा कार्यकर्ताओं ने आतिशबाजी कर मिठाई बांटी। जुलूस के भाजपा के पूर्व जिला मंत्री रंजीत सिंह ने कार्यकर्ताओं को संबोधित करते हुए कहा त्रिपुरा और नागालैंड जैसे राज्यों में भारतीय जनता पार्टी की विजय पूरे हिंदुस्तान में विजयश्री की लहर की आमद दे रहा है।
कार्यकर्ताओं को चुनाव की तैयारी में अभी से जुट जाना चाहिए। भाजपा के मंडल अध्यक्ष सुधा चंद्रा ने कहा मतदाता भाजपा के पक्ष में आ रहे हैं। यह अच्छे संकेत हैं। सुधा चंद्रा ने बताया 5 मार्च को मुख्यमंत्री शिवराज सिंह चौहान के जन्मदिन को पार्टी कार्यकर्ता सेवा दिवस के रूप में मनाएंगे। इस मौके पर हर आंगनबाड़ी केंद्र पर कार्यकर्ता लाड़ली लक्ष्मियों का सम्मान करेंगे। अलग-अलग स्थान पर कार्यकर्ता सेवा करेंगे। शॉपिंग सेंटर में कार्यकर्ताओं ने जोरदार आतिशबाजी की। इस मौके पर इस अवसर पर जगन्नाथ डेहरिया, मनोज डेहरिया, किशोर महोबे, जीपी सिंह, अनिल बतरा, श्याम मदान, किशोर बरदे, बिट्टू सरदार, समीर मसीद, संजय अग्रवाल, बंडू माकोड़े, रेवा मगरदे, महेंद्र पवार, मुलेश रणीत, शीबू सहित बड़ी संख्या में भाजपा के कार्यकर्ता और पदाधिकारी उपस्थित थे।